Den 35-årige kvinde, der siden klokken 10.00 har været savnet, er fundet i god behold. Det fortæller vagtchef ved Nordjyllands Politi Michael Elkjær. Kvinden forlod sit hjem omkring klokken 10.00 i nedtrykt tilstand og over middag blev hun så efterlyst af Nordjyllands Politi, fordi man frygtede for hendes velbefindende. En større eftersøgning med politihunde og helikopter blev iværksat og klokken 15.40 lykkedes det så en politihund at finde kvinden i et skovområde ved Brovst - i god behold, men nedtrykt ifølge politiets oplysninger. Kvindens pårørende er underrettet om at kvinden nu er fundet.

Referat:
Det lykkedes tirsdag eftermiddag en politihund at spore den 35-årige kvinde, der siden tirsdag formiddag har været savnet.